**Datum: 22.07.2025. SAOPŠTENJE ZA MEDIJE**

**m:tel darovao mobilne telefone za Udruženje slijepih i slabovidih iz Bijeljine**

Udruženju slijepih i slabovidih „Spektar“ iz Bijeljine, kompanija m:tel je darovala tri Samsung Galaxy A56 mobilna telefona. Ova donacija još jedna je u nizu humanitarnih aktivnosti m:tel-a, koji kontinuirano i dosljedno pomaže različitim društvenim grupama i odgovara na potrebe zajednice.

Kako navode iz ovog udruženja, njihovi članovi se suočavaju sa brojnim izazovima, uključujući potrebu za pristupom modernim komunikacionim tehnologijama. „Mobilni telefoni danas nisu samo sredstvo komunikacije, već i ključni alati za samostalno funkcionisanje i angažman u društvu. Mnogi od naših članova nemaju pristup odgovarajućim uređajima, što dodatno otežava njihovu svakodnevicu“, rekao je predsjednik Udruženja „Spektar“ Aleksandar Božić.

Ovi telefoni sa performansama koje su kompatibilne sa posebnim vrstama aplikacija za slijepe i slabovide, omogućiće licima koji su članovi Udruženja veću samostalnost i sigurnost u kretanju. Aplikacija za slijepe i slabovide ima mogućnost da obezbijedi opis okoline, te čitanje teksta kroz audio softvere.

I ova posjeta Bijeljini i donacija za slijepa i slabovida lica, dokaz je da kompanija m:tel konstantno i predano gradi odnos sa zajednicom u kojoj posluje.

Ključne riječi: m:tel, Udruženje slijepih i slabovidih lica Spektar, Bijeljina, donacija
Izvor fotografija: m:tel PR